Agder lagmannsrett

Agder lagmannsrett er en av seks lagmannsretter i Norge. Lagmannsretten er ankedomstol i både sivile saker og i straffesaker. Agder lagmannsrett dekker fylkene Vestfold og Telemark og Agder (unntatt Sirdal kommune), jf. oversikten nederst på siden over de tingretter som hører til Agder lagdømme.

Agder lagmannsrett holder til i Skien med administrasjon, kontorer og rettslokaler i tinghuset. Domstolen ledes av en førstelagmann og har i tillegg to lagmann og 20 lagdommere, hvorav en jordskiftelagdommer. I tillegg har lagmannsretten en jordskifteutreder og flere saksbehandlere. 

Rettsforhandlingene foregår i lagmannsrettens åtte faste rettssaler; i tinghuset i Skien (rettssal 1, 2 og 14), tinghuset i Tønsberg (rettssal 1 og 2), tinghuset i Arendal (rettssal 8) og tinghuset i Kristiansand (rettssal 4 og 5). Når det er behov settes det også rett andre steder, særlig gjelder dette saker der det er nødvendig med befaring. 

Domstolen ble etablert i 1936 i forbindelse med at lagmannsrettene ble ankedomstoler i sivile saker i stedet for overrettene. Ved etableringen hadde den en lagmann og tre lagdommere samt funksjonærer.

Lagmannsretten behandler alle anker over avgjørelser i de tingretter som hører til lagdømmet – både i straffesaker og sivile saker, se nærmere om saksbehandlingen i artikkelen lagmannsrett. Lagmannsrettens avgjørelser kan – i noe begrenset utstrekning – ankes til Høyesterett.

Dommere per 11. mai 2023:
 Guro Vale Kvavik (førstelagmann)
 Tone Kleven (lagmann)
 Atle Degré (lagmann)
 Mette Ackenhausen
 Ingeborg Fogt Bergby
 Beate Storesund Bolt
 Rune Bård Hansen
 Erik Holth
 Robert Jensen (utnevnt, pt. ikke tiltrådt)
 Gisle A. Johnson
 Knut Kolloen
 Øistein Langbakk
 Arne Lyng
 Helge Nilsen
 Erik Nord (jordskiftelagdommer)
 Dag Bugge Nordén
 Sølve Myrland Rønningen
 Kristine Schilling
 Ketil Folkvard Aune Sondresen (utnevnt, pt. ikke tiltrådt)
 Sile Stenvik
 Maria Torvund
 Espen Ødegaard

Eksterne lenker
 

Ankedomstoler
Domstoler i Norge
Myndigheter i Vestfold
Myndigheter i Telemark
Myndigheter i Agder